2. Správa o čerpaní finančných prostriedkov z rozpočtovej kapitoly
Ministerstva kultúry a cestovného ruchu Slovenskej republiky 
za I. polrok  2010
     
Ministerstvo kultúry a cestovného ruchu SR rozpísalo záväzné ukazovatele rozpočtovej kapitoly na rok 2010 v súlade so zákonom o štátnom rozpočte na rok 2010 č. 497/2009 a uznesením vlády SR č. 692/2009 k návrhu rozpočtu verejnej správy na roky 2010 až 2012. V nadväznosti na rozpis záväzných ukazovateľov Ministerstva financií SR z 1. decembra 2009 Ministerstvo kultúry a cestovného ruchu SR spracovalo podrobný rozpis rozpočtu podľa funkčného a ekonomického členenia rozpočtovej klasifikácie a v plnej programovej štruktúre prostredníctvom  Rozpočtového informačného systému.
     
Pre rok 2010 boli pre rozpočtovú kapitolu ministerstva stanovené nasledovné záväzné ukazovatele:
                                                                                                     				
U k a z o v a t e ľ	v eurách	
I. Príjmy kapitoly	7 727 547	
II. Výdavky kapitoly spolu           	169 772 522	
Z toho : 700 -  kapitálové výdavky	10 817 832	
             610 - Mzdy, platy, služobné  príjmy a ostatné osobné vyrovnania	9 371 583	
III. Počet zamestnancov rozpočtových organizácií	1 166	
- z toho: aparát  ústredného orgánu	164	
610 – Mzdy, platy, služobné  príjmy a ostatné  osobné vyrovnania aparátov ústredných orgánov	
1 811 829	

Výdavky štátneho rozpočtu na realizáciu programov:

Názov programu	v eurách	
08S – Tvorba, šírenie, ochrana a prezentácia kultúrnych hodnôt	108 981 465	
08T – Tvorba a implementácia politík	60 788 401	
Názov podprogramu, ktoré kapitola rieši ako účastník medzirezortného programu		
06H0A – Hospodárska mobilizácia MK SR	2 656	
Spolu:	169 772 522	

Hospodárenie Ministerstva kultúry a cestovného ruchu Slovenskej republiky (ďalej len „ministerstvo“) v I. polroku 2010 ovplyvnila predovšetkým potreba vykonania rozpočtových opatrení zameraných na zmenu záväzných ukazovateľov. Realizáciou rozpočtových opatrení bol rozpočet výdavkov zvýšený o 22 075 118,- €,  rozpočet príjmov zostal nezmenený.  Súčasne sa vykonali potrebné zmeny v štruktúre výdavkov. 

V priebehu I. polroka 2010 bolo  Ministerstvom financií SR  schválených 12 rozpočtových opatrení, ktorými boli priebežne  podľa potrieb  rozpočtovej kapitoly upravované záväzné ukazovatele na rok 2010.  

1.	Povolené prekročenie limitu kapitálových výdavkov v sume 90 000,- € pre Maticu slovenskú na zakúpenie budovy v Štúrove a jej opravy a údržbu – bežné výdavky v sume 10 000,- €.
2.	Povolené prekročenie limitu výdavkov a viazanie rozpočtových prostriedkov, ktorým sa zabezpečili: - bežné výdavky v programe 08S Tvorba, šírenie, ochrana a prezentácia kultúrnych hodnôt v sume 5 191 463,- € viazaním kapitálových výdavkov určených pre Slovenskú národnú galériu (ďalej len „SNG“) a Slovenské národné múzeum (ďalej len „SNM“) – bežné výdavky prerozdelené v rámci prvkov v programe 08S viazaním bežných výdavkov účelovo určených na Grantový systém v sume 12 690 779 €, - bežné výdavky v programe 08S Tvorba, šírenie, ochrana a prezentácia kultúrnych hodnôt viazaním v programe 08T Tvorba a implementácia politík v sume 2 548 856,- €. Zároveň bola poskytnutá dotácia v sume 4 500 000,- € pre novovytvorený a schválený prvok v programe 08S - Príspevok audiovizuálnemu fondu.
3.	Povolené prekročenie limitu výdavkov kapitoly v celkovej sume 16 600 000,- €, z toho kapitálové výdavky pre SNG v sume 2 517 100,- €. Poskytnutými finančnými prostriedkami v celkovej sume 14 082 900,- €  boli zabezpečené bežné výdavky na financovanie potrieb týchto prvkov: Grantový systém (4 535 232 €,-), Podpora vysielania verejnoprávnych médií (711 762,- €), Systematická obnova audiovizuálneho dedičstva (1 000 000,- €) a suma 6 235 906 €,- na bežné výdavky na vybraných programoch 08T Tvorba a  implementácia politík.
4.	Povolené prekročenie kapitálových výdavkov v sume  75 180,- € pre Slovenský ľudový umelecký kolektív (ďalej len „SĽUK“) na nákup HIM a pre Slovenské národné divadlo (ďalej len „SND“) na nákup efektových reflektorov v programe 08S Tvorba, šírenie, ochrana a prezentácia kultúrnych hodnôt. Preklasifikovaním bežných výdavkov na kapitálové v sume 240 670,- € v rámci prvku 08T0105 Projekt informatizácie kultúry boli zabezpečené kapitálové výdavky na vstupenkový, rezervačný a prezentačný systému a systém pre štatistiku KEŠKULT. 
5.	Rozpočtovým opatrením bola realizovaná požiadavka kapitoly na presun finančných prostriedkov v sume 326 840,- € z kategórie 630 tovary a služby do kategórie 610 mzdy, platy, služobné príjmy a OOV pre aparát ústredného orgánu na zabezpečenie platových prostriedkov pre rok 2010.
6.	Povoleným prekročením limitu kapitálových výdavkov presunom z bežných výdavkov boli zabezpečené kapitálové výdavky v celkovej sume 3 711 881,- €, konkrétne: 
5 180,- € pre SĽUK na financovanie kanalizačnej prípojky a 478 292,- €  na projekty Grantového systému – v programe 08S Tvorba, šírenie, ochrana a prezentácia kultúrnych hodnôt. Na úhradu výdavkov pilotného projektu portálu kultúry Slovakiana a na rozvoj automatizovaného informačného systému na ochranu pamiatok na prvku 08T0105 Informatizácia kultúry boli uvoľnené finančné prostriedky v sume 3 228 409,- €.
7.	Povoleným prekročením limitu kapitálových výdavkov presunom z bežných výdavkov boli zabezpečené kapitálové výdavky na podporu prioritných projektov v organizáciách v zriaďovateľskej pôsobnosti ministerstva v programe 08T Tvorba a implementácia politík v celkovej sume 1 238 659,- €.
8.	Povolené prekročenie limitu výdavkov v súvislosti s § 8 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov o sumu kapitálových výdavkov viazaných v predchádzajúcom rozpočtovom roku – zdrojové krytie z viazania vykonaného  rozpočtovým opatrením č. 37/ 2009, konkrétne: program 08S Tvorba, šírenie, ochrana a prezentácia kultúrnych hodnôt v sume 79 071,08 € pre Slovenskú národnú knižnicu (ďalej len „SNK“). Program 08T Tvorba a implementácia politík v sume 2 446 047,- € pre aparát ministerstva – rozvoj SW, Pamiatkový úrad SR (ďalej len „PÚ“) – rekonštrukcia NKP, SNK – akvizície zbierkových predmetov, projektová dokumentácia na opravu I. historickej budovy Matice Slovenskej a Univerzitnú knižnicu v Bratislave (ďalej len „UKB“) – budovanie klimatizačných skladov a dark archívu v súvislosti s projektom OPIS PO 2. 
9.	Povolené prekročenie limitu výdavkov kapitoly v programe 08S a prvku 08S01 Inštitucionálna podpora štátnym rozpočtovým a príspevkovým organizáciám v sume 155 205,- €, viazaním rozpočtových prostriedkov v programe 08T a prvku 08T0103 Podpora kultúrnych aktivít rozpočtových a príspevkových organizácií v tej istej sume. Predmetným rozpočtovým opatrením bolo taktiež povolené prekročenie kapitálových výdavkov v sume 67 265,- €, viazaním bežných výdavkov v rámci prvku 08S01, konkrétne pre NOC – odstránenie havárie budovy a zabezpečenie projektového zámeru pre OPIS PO 2.
10.	Na základe rozhodnutí odborných komisií o podpore jednotlivých projektov v rámci grantového systému bolo povolené prekročenie limitu kapitálových výdavkov v sume 251 092,- € viazaním bežných výdavkov, v programe 08S02 Grantový systém. 
11.	Rozpočtovým opatrením č. 11/MF SR boli zabezpečené kapitálové výdavky v sume 2 850 000,- € s účelovým určením na zakúpenie budovy Prešovskej univerzity v Prešove vrátane pozemkov pre Východný dištrikt Evanjelickej cirkvi na Slovensku so sídlom v Prešove. Finančné prostriedky boli poskytnuté kapitolou Ministerstva školstva SR.
12.	Povolené prekročenie limitu výdavkov na prvku 08S01 Inštitucionálna podpora v sume 72 000,- € viazaním výdavkov na prvku 08T01 Koncepcia kultúrnej politiky, a súčasné navýšenie limitu kapitálových výdavkov v sume 36 000,- € na financovanie projektovej dokumentácie v rámci OPIS PO 2 pre NOC a SNK. Taktiež bolo rozpočtovým opatrením povolené prekročenie kapitálových výdavkov v sume 514 500,- €, viazaním bežných výdavkov v rámci podprogramu 08S02 Grantový systém. 

Nasledujúca tabuľka poskytuje  prehľad o schválenom a upravenom rozpočte, o záväzných limitov kapitoly na rok 2010 a súčasne podáva informáciu o čerpaní a percentuálnom plnení upraveného rozpočtu za rok 2010.  V tabuľke sú uvedené aj ďalšie ukazovatele vývoja plnenia rozpočtu, ktoré nie sú z hľadiska zákona o štátnom rozpočte záväzné voči Ministerstvu financií SR.

Celkové výdavky									(v eurách)
Ukazovateľ	Schválený rozpočet na rok 2010	Upravený rozpočet na rok 2010	Skutočnosť 2010	% čerpania upraveného rozpočtu	
 	
A. Záväzné ukazovatele rozpočtu príjmov a výdavkov na rok 2010	
I. Príjmy kapitoly	7 727 547	7 727 547	391 193	5,06%	
II. výdavky kapitoly spolu           	169 772 522	191 847 640	100 114 532	52,18%	
Z toho : 700 -  kapitálové výdavky	10 817 832	16 030 472	2 417 613	15,08%	
610 - Mzdy, platy, služobné  príjmy a ostatné osobné vyrovnania	9 371 583	9 698 423	5 148 560	53,09%	
III. Počet zamestnancov rozpočtových organizácií	1 166	1 181	1 138	96,36%	
Z toho: aparát  ministerstva	164	179	169	94,41%	
610 – Mzdy, platy, služobné  príjmy a ostatné osobné  vyrovnania aparátov ústredných orgánov 	1 851 829	2 178 669	1 356 335	62,26%	
 	
B. Ostatné ukazovatele rozpočtu výdavkov na rok 2010	
Bežné výdavky spolu	158 952 034	175 814 512	97 694 263	55,57%	
V tom: 1. bežné výdavky rozpočtových organizácií	22 012 761	26 049 730	10 632 421	40,82%	
            2. bežné transfery - Príspevkové organizácie	50 638 595	61 021 347	34 108 539	55,90%	
 - TASR	1 885 813	1 885 813	957 994	50,80%	
 - Grantový systém MK SR	27 930 327	19 774 780	15 725 478	79,52%	
-   Cirkvi  a náboženské spoločnosti                                       	37 191 961	37 191 961	18 595 981	50,00%	
 - Matica slovenská	1 859 696	1 869 696	928 270	49,65%	
- Slovenský rozhlas	700 000	4 500 000	2 250 000	50,00%	
- Slovenská televízia	 	12 500 000	6 250 000	50,00%	
Kapitálové výdavky spolu (zdroj 111 a zdroj 131)	10 817 832	16 030 472	2 417 613	15,08%	
V tom: 1. kapitálové aktíva	0	5 399 268	1 303 210	24,14%	
            2. Matica Slovenská	0	90 000	90 000	100,00%	
            3. kapitálové transfery(príspevkové organizácie) 	10 817 832	9 297 319	296 221	3,19%	
            4. kapitálové transfery – grantový systém 	0	1 243 884	728 182	58,54%	
 *) - zvýšený limit pracovníkov súvisiaci s výkonom SO RO, pracovníci budú financovaní v rámci technickej pomoci. 

1.	Príjmy rozpočtovej kapitoly   

V prvom polroku 2010 boli rozpočtovými organizáciami kapitoly rezortu kultúry a aparátom ministerstva dosiahnuté príjmy vo výške 391 193,- €. Schválený ročný rozpočet  vo výške 7 727 547 € nebol  v sledovanom období upravovaný rozpočtovými opatreniami.
Z celkových dosiahnutých príjmov predstavujú mimorozpočtové príjmy 55 395,- € a tvoria ich tuzemské bežné granty, tuzemské bežné transfery, zahraničné granty a prijaté poistné plnenia.  
Jednotlivé organizácie dosiahli v prvom polroku 2010 nasledovné príjmy:                                   
 
                                                                                                                                                     (v eurách) 

              Organizácia	
Schválený
rozpočet
2010	
Upravený
rozpočet
2010	
Skutočnosť
k 30.6. 2010	
%      plnenia
uprav.rozp.	
Slovenská národná knižnica Martin	 77 676	77 676	33 288	42,9 %	
Univerzitná knižnica v Bratislava 	    131 448	   131 448	84 476	64,3 %	
Štátna vedecká knižnica v Prešove	   20 912	20 912	20 433	97,7 %	
Štátna vedecká knižnica v Košiciach	 65 724	65 724	37 909	57,7 %	
Pamiatkový úrad SR Bratislava	684 989	   684 989	     97 888	14,3 %	
Bibiana, Bratislava	 20 912	     20 912	       8 532	40,8 %	
MK SR aparát	 6 725 886	6 725 886	     53 272	        0,8 %	
Celkom rozpočtové  príjmy	 7 727 547	7 727 547	  335 798	4,3 %	
Mimorozpočtové príjmy	       -	-	     55 395 *                            	-	
Spolu	7 727 547	7 727 547	   391 193	5,1 %	
*) tuzemské bežné granty 8 703,- €, tuzemské bežné transfery 2 791,- €, zahraničné granty 43 280,- € a prijaté poistné plnenia 621,- €.

Na nízke plnenie príjmov aparátu ministerstva mal vplyv zatiaľ nerealizovaný odpredaj objektu na Pribinovej č. 19 v Bratislave v rozpočtovanej výške 2 600 789,- €. Osobitné ponukové konanie bolo neúspešné a bude sa opakovať. Hlavné riziká, ktoré môžu negatívne ovplyvniť celkové plnenie príjmov za rezort ministerstva, sú v naplnení príjmov aparátu ministerstva a PÚ.

V porovnaní s rovnakým obdobím minulého roka plnenie ukazovateľa príjmov je uvedené v nasledovnom prehľade. 

                                                                                                      	 (v eurách)                                                       
Ukazovateľ príjmy	I. štvrťrok	II. štvrťrok	C e l k o m	
Rok 2009 	   349 723	 399 621	749 344	
Rok 2010	   222 022	 169 171  	391 193   	
Index 10/09	          63,5	       42,3     	      52,2	
	
Nižšie plnenie príjmov za I. polrok 2010 v porovnaní s rovnakým obdobím minulého roka bolo ovplyvnené skutočnosťou, že v roku 2009 sa získali jednorázové príjmy, konkrétne  vrátené finančné prostriedky od Slovenskej televízie na základe kontroly, výnosy z vrátenej dotácie od Slovenskej televízie a mimorozpočtové prostriedky.

2.	Výdavky

•	Bežné transfery príspevkovým organizáciám  v  zriaďovateľskej pôsobnosti poukazovalo  ministerstvo od  začiatku  roka 2010 prostredníctvom  informačného  systému Štátnej  pokladnice  v súlade  so  zákonom č. 291/2002 o Štátnej pokladnici. V prvom polroku 2010 boli príspevkovým organizáciám  poskytnuté príspevky na činnosť v celkovej sume 34 108 539,- €  takto:

Bežné transfery a prioritné projekty (bežné výdavky)                                                                                                          
(v eurách)
Organizácia	Schválený rozpočet 2010	Upravený rozpočet 2010	Skutočnosť k 30.6.2010	% plnenia upraveného rozpočtu	
Štátna vedecká knižnica, B.B.	955 028	1 110 028	632 514	57,0 %	
01.3.3 spolu:	955 028	1 110 028	632 514	57,0 %	
Slovenské národné divadlo	16 077 993	16 565 304	8 365 341	50,5 %	
Divadlo Nová scéna	988 224	1 587 234	1 019 490	64,2 %	
Štátna opera Banská Bystrica	2 566 259	2 810 358	1 527 229	54,3 %	
Štátne divadlo Košice	2 567 626	3 784 626	2 020 814	53,4 %	
08.2.0.1 spolu:	22 200 102	24 747 522	12 932 874 	52,2 %	
Lúčnica	670 203	884 203	549 100	62,1 %	
Slovenská filharmónia	5 322 184	5 652 389	2 904 764	51,4 %	
SĽUK	1 133 759	1 513 117	936 653 	61,9 %	
Maďarský umelecký súbor	243 193	300 690	179 093	59,6 %	
Štátny komorný orchester Žilina	615 706	806 861	499 009	61,8 %	
Štátna filharmónia Košice	1 257 561	1 354 561	725 782	53,6 %	
08. 2.0.2 spolu:	9 242 606	10 510 822  	5 794 401	55,1 %	
Slovenská ústredná hvezdáreň 	436 414	436 414	218 208	50,0 %	
08.2.0.3 spolu:	436 414	436 414	218 208	50,0 %	
Ústav pre vzťahy štátu a cirkví	129 308	158 408	93 755	59,2 %	
Hudobné centrum	921 978	1 005 578	544 589	54,1 %	
Slovenské centrum dizajnu	315 380	355 725	198 036	55,7 %	
Slovenský filmový ústav	955 382	2 716 316	1 512 017 	55,7 %	
Divadelný ústav	696 778	896 276	547 888	61,1 %	
Národné osvetové centrum	1 013 789	1 708 103	1 094 054	64,0 %	
Literárne informačné centrum	680 213	884 644	544 537	61,5 %	
08.2.0.4 spolu:	4 712 828	7 725 050	4 534 876	56,2 %	
Slovenská knižnica pre nevidiacich Levoča	832 451	832 451	416 226	50,0 %	
08.2.0.5 spolu:	832 451	832 451	416 226	50,0 %	
Slovenské národné múzeum	4 357 256	6 634 448	4 306 773	64,9 %	
Slovenské technické múzeum	732 437	769 437	403 218	52,4 %	
Múzeum Slovenského národného povstania	813 381	1 133 181	726 492	64,1 %	
Slovenská národná galéria	2 291 108	2 926 108	1 780 555	60,8 %	
08. 2.0.6 spolu:	8 194 182	11 463 174	7 217 038	62,9 %	
SNM - múzeá menšín	1 250 663	1 449 663	836 838	57,7 %	
08.2.0.8 spolu:	1 250 663	1 449 663 	836 838	57,7 %	
Ústredie ľudovej umeleckej výroby 	1 322 782	1 362 782	701 392	51 ,5 %	
Centrálna servisná organizácia MK SR	1 491 539	1 382 441	824 172	59,6 %	
08.2.0.9 spolu:	2 814 321	2 745 223	1 525 564	55,6 %	
Spolu:	50 638 595 	61 021 347	34 108 539	55,9 %	

Rozpočet finančných prostriedkov pre  cirkvi a náboženské spoločnosti zostali oproti schválenému rozpočtu 37 191 961,- € v nezmenenej výške a boli vyčerpané na 50%.
V schválenom rozpise rozpočtu kapitoly neboli zo strany Ministerstva financií SR rozpísané výdavky na zmluvy so štátom pre Slovenský rozhlas a Slovenskú televíziu. Úpravou záväzných ukazovateľov bol rozpočet výdavkov Slovenského rozhlasu upravený na výšku  4 500 000,- € a rozpočet výdavkov pre Slovenskú televíziu vo výške 12 500 000,- €. Obe inštitúcie čerpajú finančné prostriedky v súlade so zmluvou.

•	Bežné výdavky rozpočtových organizácií

Čerpanie bežných výdavkov za prvý polrok 2010 podľa jednotlivých rozpočtových organizácií rezortu kultúry uvádzame v nasledujúcej tabuľke.
                                                                                                                             (v eurách) 

Organizácia
	Schválený
rozpočet
2010	Upravený
rozpočet
2010	Skutočnosť k 30.6. 2010
	% čerpania
uprav. rozpočtu	
Slovenská národná knižnica v Martine	4 407 835	  5 181 381	1 898 443	36,6 %	
Univerzitná knižnica  v Bratislave	4 336 891	  4 388 891	1 723 513	39,3 %	
Štátna vedecká knižnica v Prešove	545 857	     725 027	  254 425	35,1 %	
Štátna vedecká knižnica  v Košiciach	1 093 593	  1 214 493	  528 665	43,5 %	
Pamiatkový úrad SR Bratislava 	5 075 040	  5 533 790	2 450 829	44,3 %	
Bibiana, Bratislava 	1 030 659	  1 109 459	  515 543	46,5 %	
Ministerstvo kultúry  SR 	5 522 886	  7 896 689	3 261 003	41,3 %	
C e l k o m	22 012 761	26 049 730	10 632 421*	40,8 %	
*vrátane mimorozpočtových výdavkov 

Rozpočtové organizácie rezortu kultúry čerpali v prvom polroku 2010 finančné prostriedky na bežné výdavky celkom v sume 10 632 421,- €. Podľa jednotlivých zdrojov boli uvedené prostriedky čerpané nasledovne:

111          Rozpočtové prostriedky kapitoly                                 10 581 238,- €
14,35,72  Mimorozpočtové výdavky                                                  51 183,- €

Schválený rozpočet limitu výdavkov pre rozpočtové organizácie bol na rok 2010 stanovený vo výške 22 012 761,- € a rozpočtovými opatreniami bol  upravený na objem 
26 049 730,- €. V priebehu I. polroku 2010 sa rozpočtovým organizáciám pridelili rozpočtové prostriedky na realizáciu prioritných projektov v oblasti kultúrnych aktivít v tuzemsku, v zahraničí, na informatizáciu a stratégiu rozvoja múzeí a slovenského knihovníctva. Skutočné čerpanie prostriedkov štátneho rozpočtu rozpočtovými organizáciami rezortu kultúry vrátane aparátu ministerstva (zdroj 111) bolo v sume 10 581 238,-  €, čo predstavuje  40,6 % čerpanie upraveného rozpočtu. 
Bežné výdavky rozpočtových organizácií boli použité na financovanie výdavkov na mzdy, platy, služobné príjmy a ostatné osobné vyrovnania, na poistné a príspevok do poisťovní, na tovary a služby a na bežné transfery. V oblasti bežných transferov boli prostriedky štátneho rozpočtu použité hlavne na úhrady členských príspevkov v tuzemsku a do zahraničia, na nemocenské dávky a odchodné.  
Rozpočtové organizácie z titulu prijatých tuzemských a zahraničných grantov, bežných transferov a poistného plnenia čerpali bežné výdavky v sume 51 183,- €.    

•	Grantový systém ministerstva
 
   Čerpanie bežných výdavkov podľa jednotlivých programov grantového systému                      za I. polrok 2010 bolo nasledovné:
    
                                                                                                                                       			(v eurách)

Program	
Schválený rozpočet	Upravený rozpočet k 30.6.2010	
Čerpanie
k 30.6.2010	%
čerpania upraveného rozpočtu
	
08S 0201 - Umenie	2 825 513	4 428 627	4 224 439	95,4 %	
08S 0202 - Kultúrne aktivity národnostných menšín	2 632 669	3 485 362	3 473 524	99,7 %	
08S 0203 – Obnovme si svoj dom	15 686 519	4 591 016	4 005 335	87,2 %	
08S 0206 – Pro Slovakia	729 848	1 216 848	532 550,60	43,8 %	
08S 0207 – Kultúrne poukazy	2 545 057	2 545 057	607 617	23,9 %	
08S 0209 – Kultúra znevýhodnených skupín	206 665	311 350	305 350	98,1 %	
08S 020A – Nehmotné kultúrne dedičstvo	645 203	920 287	894 580	97,2 %	
08S 020C – Kultúrne aktivity v oblasti pamäťových inštitúcií	897 975	1 072 203	1 072 203	100,0 %	
08S020D – Mimoriadne kultúrne aktivity a Národný cintorín v Martine	598 878	42 030	32 000	76,1 %	
08S020E – Európske hlavné mesto kultúry – Košice 2013	1 162 000	1 162 000	577 880	49,7 %	
Spolu	27 930 327	19 774 780	15 725 478,60	79,5 %	

Schválený rozpočet bol znížený o 8 155 547,- € z dôvodu úpravy rozpočtu kapitoly ministerstva podľa návrhu rozpisu rozpočtu na rok 2010 kapitolou ministerstva, a nie Ministerstva financií SR. V roku 2010 sú  v rámci grantového systému ministerstva poskytované dotácie prostredníctvom desiatich programov tohto systému vo forme bežných a kapitálových výdavkov. Predmetom podpory je široká škála aktivít zahŕňajúca obnovu národných kultúrnych pamiatok, projekty z oblasti audiovízie, divadelného, výtvarného umenia, tanca, hudby, literárnej, knižnej a živej kultúry, až po prezentáciu Slovenskej republiky v zahraničí. nemenej dôležitou oblasťou podpory sú aktivity národnostných menšín, aktivity znevýhodnených skupín obyvateľstva, či vydavateľské aktivity orientované na detského i dospelého čitateľa. 

Program 08S0201 – Umenie – je určený na podporu umenia v divadle, tanci, hudbe, výtvarnom umení, ale i v oblasti úžitkového umenia, fotografie, architektúry a dizajnu. Súčasťou tohto programu je i podpora vydavateľských aktivít v oblasti periodickej a neperiodickej tlače, podpora edukačných programov, podpora vydávania pôvodnej a prekladovej literatúry. V rámci jednotlivých podprogramov bolo podporených                            cca 850 projektov.
 
Program 08S0202 – Kultúrne aktivity národnostných menšín – program predstavuje tradičnú oblasť podpory. Početne najvyšší podiel z podporených projektov tvoria kultúrne aktivity tzv. živého umenia. Ide o rôzne folklórne a multimediálne festivaly, prehliadky, súťaže, výstavy, detské tábory a tvorivé dielne. Dôležitou oblasťou podpory je aj vydávanie periodickej a neperiodickej tlače v jazyku jednotlivých národnostných menšín. V rámci jednotlivých podprogramov bolo podporených viac ako 840 projektov.

Program 08S0203 – Obnovme si svoj dom – patrí aj v tomto roku medzi priority. Je určený najmä na podporu obnovy kultúrnych pamiatok, kultúrnych pamiatok v lokalitách svetového kultúrneho dedičstva, ďalej na podporu aktivít kultúrnej politiky a edičnej činnosti v oblasti ochrany pamiatkového fondu a na obnovu a využitie pamätihodností obcí vo verejnom záujme. V rámci jednotlivých podprogramov bolo podporených 320 projektov. 
  
Program 08S0206 – Pro Slovakia – je určený na prezentáciu umenia a kultúry v zahraničí, podporuje mobilitu umelcov a kultúrnych pracovníkov v zahraničí a tiež medzinárodnú spoluprácu v oblasti kultúry. V rámci jednotlivých podprogramov bolo                           podporených 227 projektov.      

Program 08S0207 – Podpora návštevnosti kultúrnych podujatí – kultúrne poukazy, program je zameraný na sprístupnenie kultúrnych podujatí výchovného a edukačného charakteru širokej obci žiakov, študentov a pedagogických pracovníkov. Jeho zámerom je zvýšiť                       ich návštevnosť. Do grantového systému na rok 2010 bolo do programu Kultúrne poukazy zaregistrovaných 1 807 žiadostí, z toho v podprograme 9.1 bolo zaregistrovaných 1 448 zriaďovateľov základných a stredných škôl a v podprograme 9.2 bolo zaregistrovaných 334 projektov, na ktoré sa kultúrne poukazy vyberali. 

Program 08S0209 – Kultúra znevýhodnených skupín obyvateľstva – je určený na podporu kultúrnych potrieb znevýhodnených skupín obyvateľstva, najmä na podporu kultúrno – spoločenských projektov, ktoré vedú k potláčaniu rasizmu, xenofóbie, prejavov diskriminácie, vychovávajú k tolerancii, prijímaniu inakosti a prispievajú k integrácii týchto skupín do spoločnosti, k duchovnému a etickému rozvoju, k pochopeniu a prijatiu multikultúrnej dimenzie slovenskej spoločnosti a k posilneniu sociálnej súdržnosti. Program podporuje najmä živú kultúru a vydávanie periodickej a neperiodickej tlače. V rámci jednotlivých podprogramov bolo podporených 90 projektov.      

Program 08S020A – Nehmotné kultúrne dedičstvo a kultúrno – osvetová činnosť –                          je zameraný na podporu prezentácie živej kultúry v oblasti neprofesionálnej kultúry – výsledkov tvorby, uchovávania nehmotného kultúrneho dedičstva a kultúrno – osvetovej činnosti. Podporuje festivaly a prehliadky amatérskeho umenia, tvorivé dielne, vzdelávanie, sympóziá, semináre a výstavy, uchovávanie a osvojovanie si tradičných zručností, realizáciu odborných výskumov v oblasti kultúrno – historickej a spoločenskej topografie regiónov, vydávanie odborných publikácií, monografií obcí a miest. V rámci jednotlivých podprogramov bolo podporených 444 projektov.      

Program 08S020C – Kultúrne aktivity v oblasti pamäťových inštitúcií – je určený                         na podporu vybraných aktivít knižníc a knižničnej činnosti, vybraných aktivít múzeí a galérií a na podporu múzejnej a galerijnej činnosti, na zabezpečenie ochrany a bezpečnosti kultúrneho dedičstva. Podporuje taktiež akvizičnú činnosť múzeí, galérií a knižníc. V rámci jednotlivých podprogramov bolo podporených viac ako 370  projektov.      

Program 08S020D – Mimoriadne kultúrne aktivity a Národný cintorín v Martine - program je zameraný na podporu projektov v rámci všetkých programov grantového systému, ktoré svojou jedinečnosťou, kvalitou a zameraním prevyšujú úroveň priemeru predkladaných žiadostí a na podporu Národného cintorína v Martine v zmysle zákona č. 182/2009 Z. z., ktorým sa mení a dopĺňa zákon č. 241/1994 Z. z. o meste Martin ako centre národnej kultúry Slovákov. V rámci rozpočtu bolo pre program vyčlenených 698 878,-€.

Program 08S020E – Európske hlavné mesto kultúry – Košice 2013 - program je určený                 na podporu realizácie neinvestičných kultúrnych projektov v rámci podujatia EHMK - Košice 2013. Podporené môžu byť projekty, ktoré sú v súlade s programovými zámermi projektu Košice INTERFACE 2013, ktorý sa stal víťazom národnej súťaže o titul EHMK - Košice 2013. V rámci programu bolo podporených 96  projektov.

•	kapitálové výdavky

Čerpanie kapitálových výdavkov podľa  jednotlivých rozpočtových a príspevkových organizácií, resp. projektov grantového systému bolo nasledovné:

(v eurách)
Organizácia	Schválený rozpočet 2010	Upravený rozpočet 2010	Skutočnosť k 30.6.2010	% čerpania 	
Príspevkové organizácie  - zdroj 111 	 	 	 	 	
Slovenské národné múzeum, Bratislava	2 674 435	327 283	23 053	7,04%	
Slovenská filharmónia, Bratislava	5 626 369	5 626 369	0	0,00%	
Slovenská národná galéria, Bratislava	2 517 028	2 550 983	0	0,00%	
Štátna opera, Banská Bystrica	0	25 200	0	0,00%	
Slovenské národné divadlo, Bratislava	0	70 000	69 889	99,84%	
Štátna vedecká knižnica, Banská Bystrica	0	4 000	0	0,00%	
Múzeum SNP, Banská Bystrica	0	70 500	0	0,00%	
Slovenské technické múzeum, Košice	0	213 000	68 014	31,93%	
Štátne divadlo, Košice	0	0	0	0,00%	
Štátna filharmónia, Košice	0	0	0	0,00%	
Slovenská knižnica pre nevidiacich M. Hrebendu	0	30 000	0	0,00%	
Divadelný ústav, Bratislava	0	20 000	2 000	10,00%	
Literárne informačné centrum, Bratislava	0	0	0	0,00%	
Národné osvetové centrum, Bratislava 	0	67 265	39 995	59,46%	
Slovenská ústredná hvezdáreň, Hurbanovo	0	14 000	0	0,00%	
Umelecký súbor Lúčnica, Bratislava	0	0	0	0,00%	
Slovenský filmový ústav, Bratislava	0	30 000	0	0,00%	
Slovenské centrum dizajnu, Bratislava	0	0	0	0,00%	
Slovenský ľudový umelecký kolektív, Bratislava	0	10 360	8 260	79,73%	
Centrálna servisná organizácia MK SR, Bratislava	0	0	0	0,00%	
ÚĽUV	0	101 359	 0	0,00 % 	
Maďarský umelecký kolektív Mladé srdcia, Bratislava	0	0	0	0,00%	
Príspevkové organizácie - spolu:	10 817 832	9 160 319	211 211	2,31%	
 	
Jednotlivci a neziskové právnické osoby – zdroj 111 	 	 	 	 	
Matica slovenská	0	90 000	90 000	100,00%	
Spolu:	0	90 000	90 000	100,00%	
 	
Príspevkové organizácie nezaradené vo verejnej správe – zdroj 111	 	 	 	 	
TASR, Bratislava	0	0	0	0,00%	
Divadlo Nová scéna, Bratislava	0	137 000	85 010	62,05%	
Spolu:	0	137 000	85 010	62,05%	
 	
Grantový systém  - zdroj 111 + 131	 	 	 	 	
GS – Obnovme si svoj dom	0	925 583	409 881	44,28%	
GS – Kultúrne aktivity v oblasti pamäťových inštitúcií	0	287 301	287 301	100,00%	
GS – Kultúrne aktivity v oblasti umenia	0	31 000	31 000	100,00%	
GS – spolu:	0	1 243 884	728 182	58,54%	
 	
Rozpočtové organizácie - zdroj 111,  131, 	 	 	 	 	
Ministerstvo kultúry- aparát, Bratislava	0	1 595 350	10 580	0,66%	
Pamiatkový úrad SR, Bratislava	0	1 870 000	1 149 840	61,49%	
Štátna vedecká knižnica, Prešov	0	0	0	0,00%	
Štátna vedecká knižnica, Košice	0	0	0	0,00%	
Slovenská národná knižnica, Martin	0	525 871	142 790	27,15%	
Bibiana, Bratislava	0	0	0	0,00%	
Univerzitná knižnica, Bratislava	0	1 408 047	0	0,00%	
Rozpočtové organizácie – spolu:	0	5 399 268	1 303 210	24,14%	
 	
SPOLU:	10 817 832	16 030 472	2 417 613	15,08%	

    Schválený rozpočet kapitálových výdavkov na rok 2010 tvorili výdavky pre príspevkové  organizácie v celkovej výške 10 817 832,- €, pre rozpočtové organizácie a na prioritné projekty neboli rozpočtové žiadne finančné prostriedky.
Počas roka sú finančné prostriedky alokované v programe 08T – Implementácia politík prideľované na základe rozhodnutí vecných sekcií a následne ministra kultúry na jednotlivé organizácie v zriaďovateľskej pôsobnosti kapitoly ministerstva kultúry. V prípade potreby sa bežné výdavky so súhlasom Ministerstva financií SR preklasifikujú na kapitálové výdavky. Nízke čerpanie kapitálových výdavkov k 30.6.2010 je spôsobené nečerpaním výdavkov na rekonštrukciu Reduty a tiež zatiaľ nečerpaním prostriedkov určených v rámci prioritných projektov.